ການຄົ້ນຄວ້າເປີດເຜີຍວ່າ ຢາວັກຊີນກັນໂຄວິດ-19 ຂອງຟາຍເຊີ-ໄບໂອແອນເທັກ ບໍ່ໄດ້ຜົນດີປານໃດ ໃນການຕໍ່ຕ້ານໄວຣັສ ທີ່ກາຍພັນ ໃນອາຟຣິກາໃຕ້
ມີການພົບເຫັນວ່າ ຄວາມສາມາດຂອງຢາວັກຊີນ ທີ່ສ້າງພູມຕ້ານທານ ຕໍ່ຮ່າງກາຍນັ້ນ ໄດ້ຫລຸດລົງສອງສ່ວນສາມ ປຽບທຽບໃສ່ຜົນທີ່ໄດ້ຮັບ ຕໍ່ເຊື້ອໄວຣັສທົ່ວໄປສ່ວນໃຫຍ່. 
ການຄົ້ນຄວ້າໃໝ່ ສະແດງໃຫ້ເຫັນວ່າ ຢາວັກຊີນກັນໂຄວິດ-19 ຂອງບໍລິສັດ ຟາຍເຊີ ໄບໂອແອນເທັກ ໄດ້ຜົນໃນການຕໍ່ຕ້ານເຊື້ອໄວຣັສກາຍພັນໃໝ່ ຢູ່ອາ ຟຣິກາໃຕ້ ເຖິງ ແມ່ນມັນໄດ້ສ້າງພູມຕ້ານທານທີ່ຕອບໂຕ້ຕໍ່າໄປໜ້ອຍນຶ່ງ ຢູ່ໃນລາຍງານ ຂອງວາລະສານການແພດ ນິວອິງເລີນ (New England Journal of Medicine) ບັນດານັກຄົ້ນຄວ້າຂອງບໍລິສັດຟາຍເຊີ ແລະມະຫາ ວິທະຍາໄລ ສາຂາ ການແພດ ລັດເທັກຊັສ (Texas Medical Branch) ໄດ້ ສ້າງເຊື້ອໄວຣັສທີ່ຄ້າຍຄືກັນ ກັບໄວຣັສກາຍພັນໃໝ່ ດັ່ງທີ່ພົບເຫັນຢູ່ອາຟຣິກາ ໃຕ້ ທີ່ຕັ້ງຊື່ໃຫ້ B 1 35 1 ເຂົາເຈົ້າ ໄດ້ທົດລອງ ການສ້າງເຊື້ອໄວຣັສຕໍ່ໂຕຢ່າງ ເລືອດຂອງຄົນ ຜູ້ທີ່ໄດ້ຮັບການສັກຢາວັກ ຊີນສອງເຂັມຂອງຟາຍເຊີໄບໂອແອນເທັກ ຜົນການພົບເຫັນກໍຄືວ່າ ຄວາມສາມາດຂອງຢາວັກຊີນ ທີ່ສ້າງພູມຕ້ານທານຕໍ່ ຮ່າງກາຍ ນັ້ນ ໄດ້ຫລຸດລົງສອງສ່ວນສາມ ປຽບທຽບໃສ່ຜົນທີ່ໄດ້ຮັບ ຕໍ່ເຊື້ອໄວ ຣັສທົ່ວໄປສ່ວນໃຫຍ່ ຢູ່ໃນໜັງສືທີ່ພິມເຜີຍແຜ່ຕ່າງຫາກໃນວາລະສານ NEJM ນັ້ນ ບໍລິສັດເຮັດຢາໂມເດີນາ ຂອງສະຫະລັດ ກ່າວວ່າ ຕົນໄດ້ພົບເຫັນຜົນທີ່ຄ້າຍຄືກັນກັໍບການສັກ ຢາວັກຊີນສອງ ເຂັມກັນໂຄວິດ-19 ຂອງຕົນ ໃນການຕໍ່ສູ້ກັບໄວຣັສສາຍພັນໃໝ່ B 1 35 1 ບໍລິສັດຟາຍເຊີ ແລະໄບໂອແອນເທັກ ໄດ້ອອກຖະແຫຼງການກ່າວວ່າ ເຂົາເຈົ້າ ໄດ້ເຮັດ ການລົງທຶນ ທີ່ມີຄວາມຈຳເປັນ ແລະລົມກັບບັນດາຜູ້ອອກກົດລະບຽບ ໃນຄວາມຄາດ ໝາຍທີ່ຈະພັດທະນາແລະຍົກລະດັບໃໝ່ຢາວັກຊີນຫຼືການສັກຢາ ໃນຂະນະດຽວກັນ ຮົງກົງ ໄດ້ອະນຸມັດຢ່າງເປັນທາງການ ໃຫ້ໃຊ້ສຸກເສີນ ຢາ ວັກຊີນກັນ ໄວຣັສໂຄໂຣນາຊິໂນແວັກ ທີ່ຜະລິດໃນຈີນ ການອະນຸມັດຢາ ດັ່ງ ກ່າວໄດ້ມີຂຶ້ນຫຼັງຈາກ ຄະນະກຳມະການໃຫ້ຄຳແນະນຳພິເສດຂອງຮົງກົງ ກ່ຽວ ກັບຢາວັກຊີນກັນໂຄວິດ-19 ໄດ້ສະເໜີໃຫ້ໃຊ້ ເຖິງແມ່ນວ່າ ໃນຄວາມຈິງແລ້ວ ບໍລິສັດຈີນຍັງບໍ່ທັນໄດ້ນຳອອກເຜີຍ ແຜ່ຜົນຢູ່ຫ້ອງທົດລອງຂັ້ນຫລ້າສຸດເທື່ອເພື່ອ ພິຈາລະນາວ່າ ຢາວັກຊິນໄດ້ຜົນຢ່າງແທ້ ຈິງຫຼືບໍ່